24 
komne op i Nærheden af Overfladen ved Hjælp af Foldninger eller 
andre Forstyrrelser i Lagstillingen. Der er derfor Grund til ikke at 
lægge alt for stor Vægt paa den for Glaukonitsandet angivne Mæg¬ 
tighed. 
Forsteninger. De i det foregaaende skildrede Lag i Sundkrogen 
indeholder en Mængde Forsteninger, og det er ikke blot Individan¬ 
tallet, som er stort, men der findes ogsaa et meget betydeligt Antal 
Arter. Det er næppe overdrevent at sige, at disse Lag udgør Dan¬ 
marks forsteningsrigeste, hidtil kendte, prækvartære Aflejring. 
En Forestilling om, hvor rig Faunaen er, faar man maaske bedst 
ved at høre, at den omfatter saa at sige alt, hvad der tidligere er 
beskrevet fra Vestre Gasværk, en stor Del af de fra Kertemindeleret 
ved Rugaard nytilkomne Arter og sandsynligvis de fleste af de i 
Saltholmskalken forekommende Forsteninger, ja endog nogle hidtil 
kun fra Koralkalken ved Faxe kendte Ting, — og saa desuden et 
meget stort Antal Former, der aldrig før er fundne i danske Aflej¬ 
ringer. Alene for Molluskernes Vedkommende drejer det sig sand¬ 
synligvis om henimod Hundrede for Danmark nye Arter. 
De forskellige Lags Fossilindhold er langtfra ens; men slet og 
ret Lister over Forsteningerne fra de forskellige Horisonter vilde 
kun ufuldstændigt vise dette, da en Mængde Arter i Virkeligheden 
forekommer overalt; først naar man ser paa de enkelte Arters Hyp¬ 
pighed og deres Størrelse bliver det klart, at det er væsentlige For¬ 
andringer i Faunaens Karakter, det drejer sig om. 
Som tidligere antydet varierer Faunaen kontinuerligt igennem 
Lagrækken; det vil derfor her, hvor der ikke kan blive Tale om 
nogen indgaaende Behandling af Forsteningerne, være tilstrækkeligt 
at give en Oversigt over Faunaen i det nederste og det øverste Lag, 
suppleret med nogle faa Iagttagelser vedrørende Enkeltheder i Varia¬ 
tionen. Og som »det nederste Lag« maa man i denne Forbindelse 
kunne betragte alt Glaukonitsandet uden Hensyn til, at der ogsaa 
indenfor dette sker mindre Ændringer i Faunaen. 
Glaukonitsandets Fauna er den rigeste, og den indeholder 
næsten alle de Former, der i det hele taget er fundne; en kort Be¬ 
skrivelse af den kan derfor tillige gælde for en Oversigt over hele 
Aflejringens Fossilindhold. Men inden jeg gaar over til en saadan, 
kan der være Anledning til at omtale Forsteningernes Bevaringstil¬ 
stand. 
Glaukonitsandet er ikke en fuldstændig uomdannet Bjærgart; i 
Virkeligheden er der en begyndende Sammenkitning af Kornene, og 
ofte kan Sandskorn være saa stærkt fasthæftede til Overfladen af 
